stanford-oval/wikipedia huggingface dataset:
Vesimyrkytys
Fysiologiset vaikutukset

Koska solut vaihtavat aineita vereen diffuusion kautta, veren laimentuessa soluihin imeytyy lisää nestettä ja niistä poistuu elektrolyyttejä. Lisääntynyt neste saa kudokset paisumaan, mikä on erityisen vaarallista aivoille. Aivokudoksella ei ole juuri tilaa laajentua kallon sisällä. Lisääntynyt paine vaurioittaa kudosta ja saattaa myös puristaa aivojen verisuonia umpeen. Vettä voi alkaa myös suodattua verenkierrosta keuhkoihin. Lisäksi elektrolyyttien poistuessa soluista hermoimpulssien kulku vaikeutuu.
Lievän vesimyrkytyksen oireita ovat väsymys, pahoinvointi, päänsärky, lihaskrampit tai ruokahaluttomuus. Erityisesti kestävyysurheilijat saattavat tulkita oireet merkiksi nestehukasta ja lisätä vedensaantia entisestään pahentaen tilannetta. Aivojen toiminnan häiriintyessä lisää potilaasta tulee sekava, hänen puhekykynsä ja koordinaationsa heikkenee, saattaa esiintyä hallusinaatioita ja pahimmillaan hengityksen ja sydämen toiminnan häiriötä. Hoitamattomana potilas voi menettää tajuntansa ja kuolla.
Diagnosointi

Vesimyrkytys voidaan diagnosoida mittaamalla veren natriumpitoisuus, koska vesimyrkytys johtaa sen vähenemiseen eli hyponatremiaan.
Hoito

Vesimyrkytyksen ensisijainen hoito on estää potilasta nauttimasta lähitunteina lisää vettä. Elektrolyyttitasapainon korjaamisen suhteen on toimittava maltillisesti, sillä natriumpitoisuuden liian nopean korjaamisen on havaittu aiheuttavan aivosillan demyelinisaatiota. Vakavissa tapauksissa voidaan käyttää lääkitystä aivojen turvotuksen laskuun sekä virtsan erityksen lisäämiseen nesteen poistamiseksi. Mikäli aivojen turvotus ei ole ehtinyt aiheuttaa kudosvaurioita, potilas toipuu yleensä muutamassa päivässä.
Hedelmätön puu

| Hedelmätön puu |
| --- | --- |
 Elokuvan juliste.
Ohjaaja:  Hannu Leminen
Käsikirjoittaja:  Hannu Leminen Ilmari Unho
Perustuu:  Unto Koskelan romaaneihin Hedelmätön puu (1932) ja Helena ja valhe (1933)
Tuottaja:  T. J. Särkkä
Säveltäjä:  Harry Bergström
Kuvaaja:  Kalle Peronkoski
Leikkaaja:  Hannu Leminen
Lavastaja:  Karl Fager
Pääosat:  Helena Kara Rauli Tuomi Joel Rinne Rauha Rentola
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus SF Oy
Levittäjä:  Suomen Filmiteollisuus
Ensi-ilta:  1947
Kesto:  84 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Hedelmätön puu on Hannu Lemisen ohjaama suomalainen elokuva vuodelta 1947. Moralistinen kertomus kuvaa pariskuntaa, jossa mies sairastaa epilepsiaa, ja aikakauden käytännön mukaisesti hänet pakkosterilisoidaan. Tv-maailman kriitikko luokittelee elokuvan samaan sarjaan kuin Lemisen aiemmat sukupuolitauteja käsittelevät kauhuelokuvat.
Näyttelijät

| 0 | 1 | 2 |
| --- | --- | --- |
|  Helena Kara  | … |  Helena Tyrni, o.s. Ceder   |
|  Rauli Tuomi  | … |  toimittaja Erkki Tyrni   |
|  Joel Rinne  | … |  dosentti Sysikorpi   |
|  Rauha Rentola  | … |  Maija Raivio   |
|  Emma Väänänen  | … |  Hanna Palonen   |
|  Aino Lohikoski  | … |  Erkin äiti   |
|  Salli Karuna  | … |  Helenan äiti   |
|  Enni Rekola  | … |  rouva Sandman   |
|  Elli Ylimaa  | … |  neiti Lindgren   |
|  Matti Aulos  | … |  tohtori Antero Palonen   |
|  Arvi Tuomi  | … |  lehtori Harjula/papin ääni   |
|  Pentti Viljanen  | … |  reportteri   |
|  Ossi Elstelä  | … |  toimitussihteeri   |
|  Uuno Montonen  | … |  Erkin isä   |
|  Sven Relander  | … |  naistenlääkäri   |
|  Annika Sipilä  | … |  Annika Palonen   |
|  Esa Leminen  | … |  Esa Palonen   |
|  Lauri Kyöstilä  | … |  portieeri   |
|  Ida Salmi  | … |  ylihoitajatar   |
|  Mej-Ling Axberg  | … |  Hilkka   |
|  Irja Kuusla  | … |  lastenseimen hoitajatar   |
|  Veikko Sorsakivi  | … |  toimittaja   |
|  Elsa Turakainen  | … |  täysihoitolan emäntä   |
Krist Novoselic

| Krist Novoselic |
| --- | --- |
 Krist Novoselic vuonna 2004.
Henkilötiedot
Syntynyt: 16. toukokuuta 1965 (ikä 59)
Muusikko
Aktiivisena:  1987–
Tyylilajit:  Rock Punk rock Alternative rock Grunge
Soittimet:  Kitara   Basso   Harmonikka
Yhtyeet:  Nirvana  Eyes Adrift   Sweet 75   Flipper
Levy-yhtiöt:  Sub Pop 
Aiheesta muualla
www.novoselic.com
  [ Muokkaa Wikidatassa ] [ ohje ]  
Krist Anthony Novoselic (s. 16. toukokuuta 1965) on yhdysvaltalainen rockmuusikko. Hän syntyi Comptonissa, Kaliforniassa. Hänen vanhempansa olivat Kroatiasta peräisin olevia maahanmuuttajia. 2,01 metriä pitkä Novoselic tunnetaan parhaiten Nirvana-yhtyeen basistina ja perustajajäsenenä. Nykyään hän soittaa punk-yhtyeessä Flipper, jossa hän on soittanut vuodesta 2006 lähtien.
Lyhyt elämäkerta

Vuonna 1980 Novoselic muutti vuodeksi Kroatiaan asumaan sukulaistensa kanssa. Samoihin aikoihin hän alkoi kuunnella punkia, esimerkiksi Sex Pistolsia ja Ramonesia. Kun Novoselic jonkin ajan kuluttua palasi Yhdysvaltoihin, hän tapasi Kurt Cobainin. He perustivat vuonna 1987 yhdessä Nirvanan, jossa Novoselic toimi basistina. Yhtye hajosi Cobainin kuolemaan vuonna 1994.
Nirvanan hajoamisen jälkeen Novoselic soitti duossa nimeltään Sweet 75, joka julkaisi vuonna 1997 yhden albumin ennen hajoamistaan.
Vuonna 2016 perustetun Giants in the Trees -yhtyeensä kanssa Novoselic on julkaissut yhden albumin ja vuonna 2019 kokoaa toista. Tämä on hänen viides yhtyeensä Nirvanan jälkeen.
Novoselic on myös erittäin aktiivinen politiikan saralla.
Aiheesta muualla

Kuvia tai muita tiedostoja aiheesta Krist Novoselic Wikimedia Commonsissa
Nirvana
| --- | --- |
Studioalbumit:   Bleach  Nevermind  In Utero 
Livealbumit:   MTV Unplugged in New York  From the Muddy Banks of the Wishkah 
Kokoelmat:  Nevermind It's an Interview | Incesticide | Nirvana | Sliver: The Best of the Box
EP:t:  Blew | Hormoaning
Singlet:  "Love Buzz" | "Sliver" | "Molly's Lips" | "Here She Comes Now" | "Smells Like Teen Spirit" | "Come as You Are" | "Lithium" | "On a Plain" | "In Bloom" | "Oh, The Guilt" | "Heart-Shaped Box" | "All Apologies" | "Rape Me" | "Pennyroyal Tea" | "About a Girl (Unplugged)" | "The Man Who Sold the World (Unplugged)" | "Where Did You Sleep Last Night" | "Lake of Fire (Unplugged)" | "Aneurysm (live)" | "Drain You (live)" | "You Know You’re Right"
Video- ja box set -julkaisut:  Live! Tonight! Sold Out!! | Singles | With the Lights Out | Classic Albums - Nirvana - Nevermind
Muuta:  Nirvanan diskografia | Grunge | X-sukupolvi | Courtney Love | Frances Bean Cobain | Kurt & Courtney | Last Days | Outcesticide | Fecal Matter | Foo Fighters | Sweet 75
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Yhdysvallat  Tšekki  Australia  Korea  Alankomaat  Puola 
Taiteenala:  Grammy Awards  MusicBrainz 
Henkilöt:  Trove 
Muut:  Europeana  IdRef
Martin Dúbravka

| 0 | 1 | 2 |
| --- | --- | --- |

Henkilötiedot
Syntymäaika: 15. tammikuuta 1989
Syntymäpaikka: Tšekkoslovakia
Pelipaikka: Maalivahti
Pituus: 187 cm 
Seura
Seura: Newcastle United
Pelinumero: 1
Seurat
| Vuodet | Seura | O (M) |
| 2008–2013 2014–2016 2016–2017 2017–2018 2018 2018– 2022 | Žilina Esbjerg Slovan Liberec Sparta Praha → Newcastle United Newcastle United → Manchester United | 98 (0) 66 (0) 28 (0) 11 (0) 12 (0) 140 (0) 0 (0) |
Maajoukkue
| 2009–2010 2014– |  Slovakia U21  Slovakia | 12 (0) 50 (0) |
 Seurajoukkueuran tilastot kattavat vain kansalliset sarjat, päivitetty 21. marraskuuta 2024.  Maajoukkueuran tilastot päivitetty 21. marraskuuta 2024.
Martin Dúbravka (s. 15. tammikuuta 1989) on slovakialainen jalkapalloilija, pelipaikaltaan maalivahti. Hän edustaa Englannin Valioliigassa pelaavaa Newcastle Unitedia, johon hän siirtyi ensin lainalle vuoden 2018 alussa ja johon hänet ostettiin pysyvästi kesällä 2018.
Dúbravka pelasi maansa pääsarjassa MŠK Žilinan joukkueessa vuoteen 2013 saakka ja oli voittamassa Slovakian liigamestaruutta kaudelta 2009–2010. Kaudet 2014–2016 hän pelasi tanskalaisseura Esbjergissä, kauden 2016–2017 tšekkiläisseura Slovan Liberecissä ja kaudella 2017–2018 saman maan Sparta Prahassa ennen siirtymistään Newcastleen. Hän pelasi kausina 2018–2019 ja 2019–2020 Newcastlen kaikki valioliigaottelut. Kauden 2020–2021 alkupuolen hän oli poissa kentiltä kantaluuvamman vuoksi. Tammikuussa 2021 hän pelasi Arsenalia vastaan FA Cupin ottelun, joka päättyi jatkoajalla Newcastlen tappioon. Hän palasi valioliigakentille vasta helmikuun lopulla, mistä eteenpäin hän pelasi Newcastlen kaikki 13 valioliigaottelua. Kaudella 2021–2022 hän pelasi 26 valioliigaottelua. Kaudella 2022–2023 hän oli neljä kuukautta lainalla Manchester Unitedissa, missä pelasi kaksi liigacupin ottelua. Kevätkaudella 2023 hän pelasi Newcastlessa kaksi valioliigaottelua. Kaudella 2023–2024 Dúbravka nousi Newcastlen pelaavaksi maalivahdiksi Nick Popen loukkaannuttua. Hän pelasi kauden aikana Valioliigassa 23 ottelua ja Mestarien liigassa yhden.
Dúbravka pelasi Slovakian alle 19- ja alle 21-vuotiaiden maajoukkueissa. Miesten maajoukkueessa hän on pelannut 21. marraskuuta 2024 mennessä 50 ottelua. Hän pelasi täyden ajan Slovakian kaikissa kolmessa ottelussa vuonna 2021 järjestetyissä EM-kilpailuissa ja kaikissa neljässä ottelussa EM-kilpailuissa 2024. Lisäksi hän on pelannut seitsemän MM- ja 17 EM-karsintaottelua.
Melumin kirkko

| Melumin kirkko Melum kirke |
| --- | --- |
 Kirkko vuonna 2012.
Sijainti:  Skien, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1728
Suunnittelija:  A. Thorsen
Materiaali:  puu
Istumapaikkoja:  150
Lisää rakennusartikkeleitaArkkitehtuurin teemasivulla
Melumin kirkko (norj. Melum kirke) on Skienin kunnassa Norjassa sijaitseva puinen pitkäkirkko vuodelta 1728.
Kuvia

Alttari
Aiheesta muualla

Kuvia tai muita tiedostoja aiheesta Melumin kirkko Wikimedia Commonsissa
Uleen kulta

| Uleen kulta> Ulee’s Gold |
| --- | --- |

Ohjaaja:  Victor Nuñez
Käsikirjoittaja:  Victor Nuñez
Tuottaja:  Jonathan Demme
Säveltäjä:  Charles Engstrom
Pääosat:   Peter Fonda  Patricia Richardson  Christine Dunford  Tom Wood  Jessica Biel 
Valmistustiedot
Valmistusmaa:  Yhdysvallat
Tuotantoyhtiö:  Orion Pictures
Levittäjä:  Orion Pictures Netflix Hulu
Ensi-ilta:  1997
Kesto:  113 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Uleen kulta (engl. Ulee’s Gold) on vuonna 1997 valmistunut yhdysvaltalainen draamaelokuva, jonka on ohjannut Victor Nuñez.
Juoni

Elokuvan päähenkilö, Ulee Jackson (Peter Fonda) on sotaveteraani ja mehiläistenhoitaja. Hän elää rauhallista elämää, kunnes saa hätäviestin vankilasta, jossa hänen poikansa Jimmy kärsii tuomiotaan. Ulee auttaa poikansa narkomaanivaimoa, joka on vaarassa. Pojan vaimo Helen hylkäsi muinoin tyttärensä ja Ulee huolehtii tyttäristä samalla, kun yrittää saada elantonsa mehiläistenhoidosta. Ulee joutuu vaikeuksiin, kun hänen poikansa entiset rikoskumppanit alkavat kiristää häntä.
Pierre (Etelä-Dakota)

| Pierre |
| --- | --- |

 Koordinaatit: 44°22′5″N, 100°20′11″W 
Valtio:  Yhdysvallat
Osavaltio:  Etelä-Dakota
Piirikunta:  Hughes
Hallinto:  
 – Pormestari:  Laurie Gill
Pinta-ala:  
 – Kokonaispinta-ala:  33,7 km²
 – Josta vettä:  0 km² (0,08 %)
Korkeus:  442
Väkiluku (2000):  13 876
 – Väestötiheys:  411,5 as./km²
Aikavyöhyke:  UTC-6, kesäaika UTC-5
 
 http://ci.pierre.sd.us/ 
Infobox OKVirheellinen NIMI-arvo: 
Pierre [piːr] on Etelä-Dakotan, Yhdysvaltojen keskilännessä sijaitsevan osavaltion, pääkaupunki (sijainti 44°22′5″N, 100°20′11″W). Kaupunki toimii myös Hughesin piirikunnan hallintokeskuksena. Se on perustettu 1880 ja ollut osavaltion pääkaupunki vuodesta 1889. Kaupungin pinta-ala on 33,7 km² ja väkiluku 14 072 (2009), asukastiheys on 411,5/km². Asukkaista 89% on valkoisia ja 8,5% alkuperäiskansojen edustajia, lisäksi on pienempiä väestöryhmiä kuten mustia ja latinoja (2000).
Pierre Capitol June 2004 SD
Pierre Capitol SD (in front of)
Pierre Capitol SD (inside white marble)
Pierre Capitol SD (inside the dom)
Aiheesta muualla

Kuvia tai muita tiedostoja aiheesta Pierre (Etelä-Dakota) Wikimedia Commonsissa
Umeå Energi

| Umeå Energi |
| --- | --- |
Perustettu:  1965
Toimitusjohtaja:  Göran Ernstson
Kotipaikka:  Uumaja, Ruotsi
Toiminta-alue:  Uumaja
Toimiala:  Energian myynti ja jakelu
Liikevaihto:  1,8 miljardia SEK
Henkilöstö:  270
Kotisivu:  www.umeaenergi.se
Infobox OKNimi-testi OK: 
Umeå Energi AB on vuonna 1965 perustettu ruotsalainen energia- ja viestintäalan yritys. Se tuottaa, jakelee ja myy energiaa noin 57 000 yksityiselle ja julkiselle asiakkaalleen. Se tarjoaa kaukolämpöä, kaukojäähdytystä, sähköä ja telepalveluita. Se on myös laajakaistayritys. Yrityksen pääkonttori sijaitsee Uumajassa. Työntekijöitä Umeå Energissä on noin 270 ja vuotuinen liikevaihto 1,8 miljardia Ruotsin kruunua.
Historia

Yritys perustettiin vuonna 1887, lontoolaisen insinöörin ja ruotsalaisen pormestarin käymän keskustelun tuloksena häissä. Pormestari Rothoff osallistui tukholmalaisen höyryinsinöörin, John Frederick Luthin ja uumajalaisen Euphrosyne Selma Helena Grafströmin häihin. Rothoff oli niin vaikuttunut, että hän osti Luth & Rosén -höyrykoneen. Tämä voimalaitos aloitti toimintansa vuonna 1892.
Vuonna 1899 energiantuotannosta tuli ekologisempaa, kun vesivoimayksikkö asennettiin Uumajajoen koskille Baggbölessä. Baggböle kraftverk -vesivoimala rakennettiin koskille vuonna 1916, ja se tuotti sähköä 40 000 voltilla, jota voitiin käyttää 22 kilometrin päässä. Tämä voimala purettiin vuonna 1958, jolloin Stornorrforsin voimala avattiin.
Umeå Energi on ilmoittanut, että sillä on suunnitelmissa olla "hiilidioksidivapaa" vuoteen 2018 mennessä omaksumalla uusia menetelmiä energian tuottamiseksi sisältäen yhä enemmän uusiutuvien energialähteiden käyttämistä.
Toiminnot

Umeå Energillä on voimala Ålidhemissa, joka tuottaa energiaa lämmön muodossa eri lähteistä, kuten kotitalousten ja yritysten jätteistä sekä biomassasta. Tuotettu lämpö käytetään turbiinien käynnissä pitämiseen.
Yhtiön toinen voimalaitos sijaitsee Dåvassa, ja se on sähkön ja lämmön yhteistuotantotehdas, joka käyttää myös jätteenpolttoa DI-yksikössään ja biomassan polttoa sen DII-yksikössään. Jälkimmäinen käyttää polttoaineenaan lähinnä metsähaketta ja hieman turvetta. Dåvan voimalaitoksella on korkeampi energiantuotto kuin Åldheimilla (Dåvan voimalalla 35 prosenttia energiasta tulee sähköstä, kun taas Åldheimin voimalasta 25 prosenttia). Se on ehkä ensimmäinen voimalaitos maailmassa, jossa on lämmön talteenottojärjestelmä integroidulla 14 MW:n puristuslämpöpumpulla, joka on yhdistetty jätteidenpoltto-yksikköön. Dåvan ensimmäinen yksikkö tuottaa 65 MW energiaa tunnissa. Suurin osa tästä käytetään kaukolämpöön ja vain 10 MW sähkön tuottamiseen. Ilmansaasteet pidetään mahdollisimman alhaisina edistyksellisen suodatusjärjestelmän ansiosta. Toinen Dåvan yksikkö tuottaa 105 MW energiaa samanlaisella polttoainesekoituksella, jossa on lisäksi turvetta. Yksikkö käyttää 30 MW sähkön tuottamiseen.
Näiden kahden voimalaitoksen lisäksi yhtiöllä on myös vesivoimala, tuulipuisto, ja se tuottaa energiaa myös käyttäen viemärijätteitä.
Kirkasvalo-aloite

Auringonnousu Uumajassa tapahtuu joinakin kuukausina klo 9.00 ja auringonlasku 14.00, jolloin kaupunki on pimeä suurimman osan päivästä. Ratkaistakseen tämän ongelman, vuonna 2012 yhtiö asensi lamppuja useille linja-autopysäkeille osana valohoito-aloitetta vähentää kaamosmasennuksen vaikutuksia. Yhtiö totesi lehdistötiedotteessa, että nämä lamput ovat turvallisia, ja niistä on ultraviolettisäteily suodatettu pois, ja valo tuotetaan uusiutuvista energianlähteistä.
Aiheesta muualla

Umeå Energin kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Umeå Energi
Dåvan sähkön ja lämmön yhteistuotantotehdas.
Käännös suomeksi
Kutsut (elokuva)

| Kutsut> L’Invitation |
| --- | --- |

Ohjaaja:  Claude Goretta
Käsikirjoittaja:  Claude Goretta Michel Viala
Tuottaja:  Yves Peyrot
Säveltäjä:  Patrick Moraz
Kuvaaja:  Jean Zeller
Valmistustiedot
Valmistusmaa:  Sveitsi Ranska
Tuotantoyhtiö:  Citel Films Group 5 Sveitsin televisio Planfilm
Levittäjä:  Janus Films Netflix
Ensi-ilta:  1973, Suomessa 1975
Kesto:  100 minuuttia
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Kutsut (L’Invitation) on Claude Gorettan ohjaama sveitsiläis-ranskalainen draamakomedia vuodelta 1973. Goretta laati satiirisen elokuvan käsikirjoituksen yhdessä Michel Vialan kanssa. Elokuvan pääosaa esittää Michel Robin.
Kutsut oli ensimmäisiä Suomessa nähtyjä Sveitsin uuden aallon ohjaajien elokuvia 1970-luvun alkupuolella. Se sai elokuvateattereissa 8 510 katsojaa, minkä lisäksi sitä esitettiin elokuvakerhoissa.
Juoni

Hiljainen ja ujo pikkuvirkamies saa suuren perinnön, ostaa komean omakotitalon ja järjestää työtovereilleen näyttävät tupaantuliaiset, joiden aikana ihmisten käytöksen kulissit alkavat murentua ja naamiot riisutaan.
Rooleissa

| 0 | 1 | 2 |
| --- | --- | --- |
|  Michel Robin  | … |  Rémy Placet   |
|  Jean-Luc Bideau  | … |  Maurice Dutoit   |
|  Jean Champion  | … |  Alfred Lamel   |
|  Pierre Collet  | … |  Pierre Collard   |
|  Corinne Coderey  | … |  Simone Char   |
Vastaanotto

Vuoden 1973 Cannesin elokuvajuhlilla Kutsut oli ehdolla Kultaisen palmun saajaksi ja voitti kaksi muuta palkintoa. Oscareissa se oli ehdolla parhaan  vieraskielisen elokuvan sarjassa.
Helsingin Sanomien televisiosivulla helmikuussa 1986 Mikael Fränti piti Kutsuja hauskana elokuvana, joka näyttää että syvä ystävyys on mahdollista, jos ihminen oppii nauramaan itselleen ja luopuu turhamaisuudestaan ja ennakkoasenteistaan. Brittiläisen Sight & Sound -elokuvalehden Nigel Andrews ihaili Gorettan tapaa kuvata kaoottisiksi kääntyviä juhlia metronomin tarkasti ja tyylikkäästi sortumatta slapstick-huumoriin.
Kestävän kehityksen tavoitteet

YK:n 17 kestävän kehityksen tavoitetta. (englanniksi)
Kestävän kehityksen tavoitteet (engl. Sustainable Development Goals, SDG) ovat joukko tavoitteita, joiden tavoitteena on antaa suunta kansainvälisen kehityksen tulevaisuudelle. Niiden tavoitteena on tehdä maailmasta kaikille parempi paikka elää. Kestävän kehityksen tavoitteita luotaessa on pyritty huomioimaan sekä ympäristö, ihmiset, ihmisoikeudet, alueelliset ja kulttuurilliset erot, talouden näkökulmat, että niiden sovellettavuus kaikkialle maailmaan. Tavoitteiden keskiössä on yhteistyö ja ihmisoikeuksien merkitys.
Kestävän kehityksen tavoitteet ovat Yhdistyneiden kansakuntien luomia ja edistämiä kestävän kehityksen maailmanlaajuisia tavoitteita. Vaikka YK on virallisesti tavoitteiden takana, vastuu niiden toteuttamisesta on kaikilla YK:n jäsenvaltioilla ja viime kädessä näiden valtioiden hallituksilla, kunnilla, yrityksissä, koulutuslaitoksilla, julkisilla palveluilla ja jokaisella ihmisellä.
Kestävän kehityksen tavoitteet korvasivat vuonna 2015 YK:n vuosituhattavoitteet. Isoimpana erona vuosituhattavoitteisiin nykyisillä kestävän kehityksen tavoitteilla on se, että nämä uudet tavoitteet koskettavat kaikkia YK:n jäsenvaltioita, eivät vain kehitysmaita. Kestävän kehityksen tavoitteet on suunniteltu vuosille 2015–2030. Ohjelma sisältää 17 tavoitetta ja 169 tarkempaa kohdetta näitä tavoitteita varten. Tavoitteiden toteutumista seurataan YK:n tasolta ja lisäksi valtioilla on omia suunnitelmia ja seurantamenetelmiä tavoitteiden toteuttamiseen.
Luonnollisesti kehitystavoitteet ovat saaneet myös kriittistä palautetta. Erityisesti mielipiteitä ovat herättäneet tavoitteiden määrä ja selvien seurantajärjestelmien puute. Lisäksi moni on kokenut, että tavoitteet eivät ole tarpeeksi konkreettisia.
Kestävän kehityksen tavoitteiden toteuttaminen Suomessa

Pääministeri Juha Sipilän hallitus hyväksyi keväällä 2017 Agenda 2030 -toimeenpanosuunnitelman, jonka tavoitteena on edistää kestävän kehityksen tavoitteiden toteutumista Suomessa. Suunnitelman painopisteenä on luoda Suomesta hiilineutraali ja resurssiviisas valtio ja painottaa Suomea yhdenvertaisuuden, osaamisen ja tasa-arvon esimerkkimaana. Suomi oli yksi ensimmäisistä maista, jotka julkaisivat virallisen suunnitelman kestävän kehityksen tavoitteiden toteutumiseksi.
Pääministeri Sanna Marinin hallitus julkaisi päivitetyn toimeenpanosuunnitelman vuonna 2020. Toimeenpanosuunnitelma, toiselta (epäviralliselta) nimeltään valtioneuvoston Agenda 2030 -selonteko, painottaa hiilineutraalin hyvinvointiyhteiskunnan luomista, joka on myös sen virallisessa nimessä. Selonteon kuvauksen mukaan "hallitusohjelman tavoitetta sosiaalisesti, ekologisesti ja taloudellisesti kestävästä Suomesta toimeenpannaan strategisten kokonaisuuksien kautta", joiden oli määrä ohjata hallituksen työtä myös Agenda 2030:n tavoitteiden saavuttamiseksi.
Suomi tukee voimakkaasti kestävän kehityksen tavoitteiden toteutumista myös muualla maailmassa. Suomen kehityspolitiikan painopistealueet ja kehitysyhteistyösuunnitelmat ovat linjassa kestävän kehityksen tavoitteiden kanssa. Suomen kehitysyhteistyössä painottuvat erityisesti naisten aseman ja oikeuksien parantaminen ja demokratian ja hyvän hallinnon edistäminen. Lisäksi Suomi on keskittynyt kansainvälisen ilmastopolitiikan edistämiseen.
Myös Suomessa toimivan AIESEC-järjestön tarjoamat kansainväliset vapaaehtoisprojektit on suunniteltu vaikuttamaan yhteen tai useampaan YK:n kestävän kehityksen tavoitteista.
Aiheesta muualla

Wikimedia Commonsissa on kuvia tai muita tiedostoja aiheesta .
Transforming our world: the 2030 Agenda for Sustainable Development sustainabledevelopment.un.org (englanniksi)
Sustainable Development Goals sustainabledevelopment.un.org (englanniksi)
http://www.un.org/sustainabledevelopment/sustainable-development-goals/ (englanniksi)
Nuoret YK:n Kestävän kehityksen tavoitteiden puolesta (englanniksi)
Eräs ryhmittelyehdotus 17 kestävän kehityksen tavoitteen luokittelemiseksi: henkiset, ekologiset ja väestöön liittyvät tavoitteet (englanniksi).
Globaali nälkäindeksi (GHI) vuonna 2017, punaisella ja oranssilla merkityt maat kärsivät erittäin vakavasti aliravitsemuksesta (saksaksi).
Esimerkki sanitaatiotilojen kehittämistarpeesta (Sambia, 2004).
Jamal Lewis

Jamal Lewis vuonna 2018.
Jamal Lewis (s. 25. tammikuuta 1998 Luton, Englanti) on pohjoisirlantilainen jalkapalloilija, pelipaikaltaan vasen laitapuolustaja. Hän edustaa kaudella 2024–2025 Campeonato Brasileiro Série Assa pelaavaa São Pauloa lainalla Englannin Valioliigan Newcastle Unitedista.
Lewis pelasi Norwich Cityn nuorisojoukkueissa ja nousi seuran edustusjoukkueeseen joulukuussa 2017. Hän pelasi kaudella 2017–2018 Englannin mestaruussarjassa 22 ottelua. Hän pelasi tammikuussa 2018 myös kaksi FA Cupin ottelua ja teki uusintaottelussa Chelseaa vastaan maalin. Seuraavalla kaudella hän kuului edustusjoukkueen kokoonpanoon koko kauden ajan ja pelasi mestaruussarjassa 42 ottelua. Ensimmäisen valioliigaottelunsa hän pelasi Norwichin joukkueessa elokuussa 2019. Koko kauden aikana hän pelasi 28 valioliigaottelua. Ensimmäisen ja kauden ainoan valioliigamaalinsa hän teki helmikuun 2020 lopussa Norwichin voittaessa kotiottelussaan Leicester Cityn 1–0.
Norwichin pudottua Valioliigasta Lewis siirtyi syyskuussa 2020 Newcastle Unitediin. Ensimmäisellä kaudellaan hän pelasi Newcastlessa 24 valioliigaottelua, mutta kahdella seuraavalla vain viisi ja kaksi. Kaudella 2023–2024 hän pelasi Watfordissa lainalla 36 Englannin mestaruussarjan ottelua. Kaudella 2024–2025 hän on 21. marraskuuta 2024 mennessä pelannut Brasilian pääsarjassa kuusi ottelua.
Lewis pelasi Pohjois-Irlannin juniorimaajoukkueissa yhteensä neljä ottelua. Pohjois-Irlannin A-maajoukkueessa hän pelasi ensimmäisen kerran maaliskuussa 2018. Marraskuun 21. päivään 2024 mennessä hän on pelannut 39 A-maaottelua, joista kuusi on ollut MM- ja 14 EM-karsintaotteluita.
Vostok 2

Vostok 2 oli Neuvostoliiton toinen miehitetty avaruuslento. Alus laukaistiin 6. elokuuta 1961. Kosmonautti German Titov vietti avaruudessa runsaat 25 tuntia. Tänä aikana hän ehti kiertää maapallon 17 kertaa. Kiertoradan matalin piste oli 172 km ja korkein 221 kilometriä.
Miehistö

German Titov (1)
*Suluissa oleva luku kertoo lentäjän suorittamat avaruuslennot tämä mukaan lukien.
Miehistö > Varamiehistö

Andrijan Nikolajev